Diari Oficial de la Generalitat Valenciana


Sumari del DOGV 5750, del 25-04-2008 (2008/5086)

ORDE de 21 d'abril de 2008, de la Conselleria de Presidència, per la qual s'aprova la dissolució de l'Agrupació dels Ajuntaments d'Adsubia, el Ràfol d'Almúnia, Sanet y Negrals, la Vall de Laguar i Benimeli.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5750

Data del DOGV
:   25-04-2008

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2008/5086


Data del document
:   21-04-2008

Organisme emissor
:   Conselleria de Presidència

Tipus de document
:   Ordre

Descriptors 

:   * Vall de Laguar, la
    * Benimeli
    * Sanet y Negrals
    * Ràfol d'Almúnia , el
    * associació de municipis
    * administració local

ORDE de 21 d'abril de 2008, de la Conselleria de Presidència, per la qual s'aprova la dissolució de l'Agrupació dels Ajuntaments d'Adsubia, el Ràfol d'Almúnia, Sanet y Negrals, la Vall de Laguar i Benimeli. [2008/5086]  
Per la Resolució del Ministeri d'Administracions Públiques de data 17 de febrer de 1983, publicada en el Boletín Oficial del Estado de data 13 d'abril de 1983, es va crear l'Agrupació dels Ajuntaments d'Adsubia, Sanet y Negrals, el Ràfol d'Almúnia, la Vall de Laguar i Benimeli, per al sosteniment en comú del lloc de secretaria.  
Els Ajuntaments d'Adsubia, Sanet y Negrals, el Ràfol d'Almúnia, la Vall de Laguar i Benimeli, per acords plenaris adoptats en sessions de 26, 6, 5, 25 i 11 de juliol de 2007, respectivament, van acordar, amb un informe previ de la secretaria, amb el vot favorable de la majoria absoluta del nombre legal de membres de la corporació, dissoldre l'agrupació municipal per al sosteniment en comú del lloc de secretaria i la classificació dels llocs en classe tercera.  
El lloc de treball de secretaria de l'Agrupació es troba vacant en l'actualitat, a causa de la defunció del seu titular.  
Sotmesos els acords a informació pública per espai de 30 dies, segons s'acredita en l'expedient, per mitjà d'anuncis en el Butlletí Oficial de la Província d'Alacant número 180, d'11 de setembre de 2007, no s'han produït reclamacions.  
Sol·licitat el preceptiu informe a la Diputació Provincial d'Alacant este ha sigut emés en sentit favorable, mitjançant un acord adoptat en la sessió de data 4 de desembre de 2007.  
L'expedient ha sigut tramitat d'acord amb les prescripcions legals.  
Vist el que disposa la disposició transitòria setena de la Llei 7/2007, de 12 d'abril, de l'Estatut Bàsic de l'Empleat Públic, que establix que fins que no s'aproven les normes de desplegament de la disposició addicional segona del mateix Estatut, sobre el règim jurídic dels funcionaris amb habilitació de caràcter estatal, continuaran en vigor les disposicions que en l'actualitat regulen l'escala de funcionaris d'administració local amb habilitació de caràcter nacional, que s'entendran referides a l'escala de funcionaris amb habilitació estatal.  
En virtut d'això, i fent ús de les competències atribuïdes en l'article 2.2, 4 i 15 del Decret 159/1997, del Govern Valencià, pel qual s'aprova el reglament regulador de les competències de la Generalitat Valenciana relatives als funcionaris d'administració local amb habilitació de caràcter nacional:  
ORDENE  
Primer  
Aprovar la dissolució de l'Agrupació constituïda pels Ajuntaments d'Adsubia, Sanet y Negrals, el Ràfol d'Almúnia, la Vall de Laguar i Benimeli per al sosteniment en comú del lloc de secretaria.  
Segon  
Crear el lloc de treball de secretaria de l'Ajuntament d'Adsubia i classificar-lo en classe tercera. La seua provisió està reservada a funcionaris d'administració local amb habilitació de caràcter estatal pertanyents a la subescala de secretaria-intervenció, sense perjuí del que preveu la disposició transitòria primera 2 del Reial Decret 1174/1987, de 18 de setembre.  
Tercer  
Crear el lloc de treball de secretaria de l'Ajuntament de Sanet y Negrals, i classificar-lo en classe tercera. La seua provisió està reservada a funcionaris d'administració local amb habilitació de caràcter estatal, pertanyents a la subescala de secretaria-intervenció, sense perjuí del que preveu la disposició transitòria primera 2 del Reial Decret 1174/1987, de 18 de setembre.  
Quart  
Crear el lloc de treball de secretaria de l'Ajuntament del Ràfol d'Almúnia i classificar-lo en classe tercera. La seua provisió està reservada a funcionaris d'administració local amb habilitació de caràcter estatal, pertanyents a la subescala de secretaria-intervenció, sense perjuí del que preveu la disposició transitòria primera 2 del Reial Decret 1174/1987, de 18 de setembre.  
Quint  
Crear el lloc de treball de secretaria de l'Ajuntament de la Vall de Laguar i classificar-lo en classe tercera. La seua provisió està reservada a funcionaris d'administració local amb habilitació de caràcter estatal pertanyents a la subescala de secretaria-intervenció, sense perjuí del que preveu la disposició transitòria primera 2 del Reial Decret 1174/1987, de 18 de setembre.  
Sext  
Crear el lloc de treball de secretaria de l'Ajuntament de Benimeli i classificar-lo en classe tercera. La seua provisió està reservada a funcionaris d'administració local amb habilitació de caràcter estatal pertanyents a la subescala de secretaria-intervenció, sense perjuí del que preveu la disposició transitòria primera 2 del Reial Decret 1174/1987, de 18 de setembre.   
Contra esta orde, que posa fi a la via administrativa, es podrà interposar recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la seua publicació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, i en els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.  
València, 21 d'abril de 2008  
El vicepresident primer i conseller de Presidència  
Vicente Rambla Momplet